# STATUTTER FOR KRETSMESTERSKAPENE I FINNMARK RYTTERKRETS – GENERELLE BESTEMMELSER

## Generelt

Kretsmesterskapene arrangeres etter KR med de tillegg som går fram av disse statutter.

Generelt gjelder bestemmelsene i KR I Kap. 5 Mesterskap, og spesielt § 153.

Aldersgrenser for rytter se KR I § 122 og det aktuelle grenreglement. Aldersgrenser for hest se KR I § 123.2 og det aktuelle grenreglement.

Kretsmesterskapene er åpne for ryttere fra klubber som er tilsluttet Finnmark rytterkrets, på hester med norsk hesteregistrering.

Kretsstyret bestemmer hvert år innen 01.03 sted og tidspunkt for kretsmesterskapene og hvilke grener, kategorier og klassenivåer som skal arrangeres dersom det er åpnet for valg i statuttene. Det kreves minst 3 påmeldte og 3 startende i hvert mesterskap. Rytter kan bare delta i ett individuelt KM i samme gren samme år. Det samme gjelder hesten (KR I § 150.5). Rytter kan bare delta med én hest.

## Kvalifisering

Ekvipasjen skal minst ha gjennomført tilsvarende klasse som høyeste avdeling i det aktuelle mesterskapet, med godkjent resultat på minst D-stevne i løpet av de to siste kalenderår før inneværende, og senest før start i 1. avdeling av mesterskapsklassen (KR I § 153.3).

## Premiering

I hvert mesterskap deles det ut 3 medaljer (gull, sølv og bronse). (KR I § 154).

Klassepremieringen skal være i henhold til KR I § 147.2.

Finnmark rytterkrets bekoster og deler ut medaljer og KM-rosetter til medaljevinnerne. Medaljevinnerne får også pokaler. Medaljene og pokalene skal ha inskripsjonen: KM dressurridning/sprangridning Finnmark rytterkrets KM- D/KM-S, KM-D-UR/KM-S-UR osv.

Arrangørklubben bekoster og deler ut vanlige premier for hver klasse for 1- avdeling. Arrangør bekoster og deler også ut ærespremier (Dekken med samme trykk som pokal)

## Dommere

Kretsstyret oppnevner overdommer/teknisk delegat, dommere, banebygger og chief steward. (KR I Kap. 6). Arrangøren engasjerer eventuelt veterinær (med unntak for dopingprøveveterinær) (KR I §190 og det aktuelle grenreglement).

Godkjent:

Sted…………………….. Dato……………….

Kretsleder ……………………………………………….